ᱱᱮᱦᱟ ᱠᱷᱟᱱ

ᱱᱮᱦᱟ ᱠᱷᱟᱱ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱢᱚᱰᱮᱞ ᱟᱨ ᱮᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱟᱨᱟᱴᱷᱤ, ᱢᱟᱞᱟᱭᱟᱞᱟᱢ ᱟᱨ ᱵᱚᱞᱤᱣᱩᱰ ᱯᱷᱤᱞᱢ ᱨᱮ ᱠᱟᱹᱢᱤᱭᱟᱭ᱾ ᱩᱱᱤ ᱫᱚ ᱡᱤ ᱢᱟᱨᱟᱴᱷᱤ ᱨᱮᱱᱟᱜ ᱴᱤᱵᱷᱤ ᱥᱤᱨᱤᱡᱽ ᱫᱮᱵᱽᱢᱟᱱᱩᱥ ᱨᱮ ᱮ.ᱥᱤ.ᱯᱤ. ᱫᱤᱵᱽᱭᱟ ᱥᱤᱝ ᱟᱜ ᱪᱟᱹᱨᱤᱛ ᱨᱮ ᱠᱟᱹᱢᱤ ᱠᱟᱛᱮ ᱵᱟᱰᱟᱭᱚᱜᱼᱟ᱾

ᱮᱛᱚᱦᱚᱵ ᱡᱤᱭᱚᱱ
ᱱᱮᱦᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱢᱨᱟᱵᱟᱛᱤ ᱨᱮ ᱢᱤᱫ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱘ ᱟᱱᱟᱜ ᱠᱞᱟᱥ ᱨᱮ ᱩᱱᱤ ᱫᱚ ᱢᱚᱰᱮᱞᱤᱝ ᱦᱮᱯᱨᱟᱣ ᱨᱮ ᱥᱮᱞᱮᱫ ᱮ ᱮᱛᱚᱦᱚᱵ ᱞᱮᱫᱟ ᱟᱨ ᱑᱕ ᱥᱮᱨᱢᱟ ᱩᱢᱮᱨ ᱨᱮ 'ᱯᱨᱤᱱᱥᱮᱥ ᱚᱯᱷ ᱢᱚᱦᱟᱨᱟᱥᱴᱨᱚ' ᱮ ᱡᱤᱛᱠᱟᱹᱨ ᱮᱱᱟ᱾

ᱠᱮᱨᱤᱭᱚᱨ
ᱱᱮᱦᱟ ᱫᱚ ᱒᱐᱑᱔ ᱨᱮ ᱢᱩᱢᱵᱟᱭ ᱮ ᱩᱪᱟᱹᱲ ᱞᱮᱱᱟ ᱛᱟᱭᱚᱢ ᱩᱱᱤ ᱫᱚ ᱢᱤᱫ ᱢᱟᱞᱴᱤᱞᱤᱝᱜᱩᱣᱟᱞ ᱢᱩᱵᱷᱤ ᱵᱮᱰ ᱜᱟᱨᱞ ᱨᱮ ᱨᱳᱞ ᱧᱟᱢ ᱞᱮᱫᱟ, ᱡᱟᱦᱟᱸ ᱨᱮ ᱥᱮᱨᱞᱤᱱ ᱪᱚᱯᱲᱟ ᱠᱟᱹᱢᱤ ᱟᱠᱟᱫᱟ ᱟᱨ ᱥᱟᱡᱤᱭᱮᱢ ᱮ ᱰᱟᱭᱨᱮᱠᱴ ᱟᱠᱟᱫᱟ᱾ ᱩᱱᱤ ᱫᱚ ᱯᱷᱤᱞᱢ ᱨᱮ 'ᱫᱤᱯᱤᱠᱟ' ᱧᱩᱛᱩᱢᱟᱱ ᱢᱤᱫ ᱢᱚᱰᱮᱞ ᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱫᱚ ᱚᱱᱩᱯᱚᱢ ᱠᱷᱮᱨ ᱟᱜ ᱮᱠᱴᱤᱝ ᱥᱠᱩᱞ ᱨᱮ ᱥᱮᱞᱮᱫ ᱮᱱᱟ ᱟᱨ ᱡᱩᱱ ᱒᱐᱑᱔ ᱨᱮ, ᱩᱱᱤ ᱫᱚ ᱩᱣᱟ ᱯᱷᱤᱞᱢ ᱨᱮ ᱢᱤᱫ ᱠᱟᱹᱴᱤᱡ ᱨᱳᱞ ᱨᱮ ᱠᱟᱥᱴ ᱦᱩᱭ ᱮᱱᱟ᱾ ᱩᱱᱤ ᱫᱚ ᱢᱟᱨᱟᱴᱷᱤ ᱯᱷᱤᱞᱢ ᱜᱩᱨᱩᱠᱩᱞ ᱨᱮ ᱠᱟᱢᱤᱱᱤ ᱟᱜ ᱨᱳᱞ ᱮ ᱠᱟᱹᱢᱤ ᱟᱠᱟᱫᱟ, ᱡᱟᱦᱟᱸ ᱫᱚ ᱚᱜᱚᱥᱴ ᱒᱐᱑᱕ ᱨᱮ ᱨᱤᱞᱤᱡᱽ ᱞᱮᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ